Achomharc arna thabhairt an 16 Iúil 2024 ag Issam Anbouba i gcoinne bhreithiúnas na Cúirte Ginearálta (an Cúigiú Dlísheomra) a fógraíodh an 15 Bealtaine 2024 i gCás T-471/22, Issam Anbouba v Comhairle an Aontais Eorpaigh
(Cás C-494/24 P)
Teanga an cháis: an Bhulgáiris
Páirtithe
Achomharcóir: Issam Anbouba (ionadaí: St. Koev, Dlíodóir)
Páirtí eile sna himeachtaí: Comhairle an Aontais Eorpaigh
An t-ordú atá á lorg
Iarrann an t-achomharcóir ar an gCúirt,
breithiúnas na Cúirte Ginearálta (an Cúigiú Dlísheomra) an 15 Bealtaine 2024 i gCás T-471/22 1, Issam Anbouba v Comhairle an Aontais Eorpaigh, a chur ar neamhní i bpáirt, agus
Cinneadh (CBES) 2023/1035 1 ón gComhairle an 25 Bealtaine 2023 lena leasaítear Cinneadh 2013/255/CBES a bhaineann le bearta sriantacha i bhfianaise na staide sa tSiria agus Rialachán Cur Chun Feidhme (AE) 2023/1027 2 ón gComhairle an 25 Bealtaine 2023 lena gcuirtear chun feidhme Rialachán (AE) Uimh 36/2012 a bhaineann le bearta sriantacha i bhfianaise na staide sa tSiria, lena n-áirítear Issam Anbouba ar liosta na ndaoine atá faoi réir smachtbhannaí, a chur ar neamhní nó, maidir leis an gcuid a chonspóidtear, na himeachtaí a tharchur ar ais chuig an gCúirt Ginearálta le cinneadh a dhéanamh ar na tuillteanais;
a ordú do Chomhairle an Aontais Eorpaigh costais, speansais agus táillí uile an achomharcóra a íoc i ndáil lena chosaint sna himeachtaí seo agus sna himeachtaí os comhair na Cúirte Ginearálta.
Saincheisteanna dlí agus príomhargóintí
1. Earráid i gcur i bhfeidhm an dlí ag an gCúirt Ghinearálta, agus sárú ar dhlí an Aontais mar thoradh air, ós rud é gur mheas an Chúirt Ginearálta go raibh an toimhde curtha i bhfeidhm i gceart ag an gComhairle gur fear gnó mór le rá a bhí ann agus gur aithin sí bunaitheoirí Cham Holding mar chúis lena cur ar liostaí na Comhairle;
2. Earráid i gcur i bhfeidhm an dlí as a dtagann sárú ar rialacha na fianaise, toisc nár scrúdaigh an Chúirt Ghinearálta an fhianaise a chuir an t-achomharcóir faoina bráid agus gur thug sí tosaíocht mhíchuí don fhianaise a chuir an Chomhairle faoina bráid agus codanna di;
3. Earráid i gcur i bhfeidhm an dlí as a dtagann sárú ar rialacha nós imeachta a dhéanann difear do leasanna an achomharcóra, toisc nár scrúdaigh an Chúirt Ghinearálta an fhianaise a chuir an t-achomharcóir faoina bráid agus gur thug sí tosaíocht mhíchuí don fhianaise a chuir an Chomhairle faoina bráid agus codanna di.
____________
1 EU:T:2024:315.
1 IO 2023 L 139, lch. 49.
1 IO 2023 L 139, lch. 1.